**Porkkalan retki ti 29.10.2024**  
Matkalle lähdetään Paraisilta klo 8.00.  
  
Ajetaan kohti Lohjaa, jossa pysähdymme Lohjan ABC:lle pitämään omakustanteista kahvitaukoa. Tauon jälkeen ryhmän seuraan liittyy Porkkala-opas **Berndt Gottberg** ja hän on ryhmän mukana päivän ajan.

Ajamme Virkkalan kautta Inkooseen, matkan varrella tutustumme neuvostobunkkeriin Grefvaksen tilalla.

Mielenkiintoinen **Degerbyn Igor-museo** kertoo ajasta, jolloin Porkkalan alue toimi neuvostoliittolaisena tukikohtana. Opastettu tutustuminen museoon.

Museovierailun jälkeen jatkamme matkaamme Hotelli Siuntioon, jossa ryhmälle on tarjolla maittava lounas.

Iltapäivällä ajamme idyllisiä maaseututeitä. Reitti kulkee Siuntion kirkon ohi **Sjundbyn linnalle,** jonka pihalla pidämme lyhyen selostuksen.

Ohitamme **Kelan ja Pikkalan kartanot.** Kuulemme selostuksen venäläisten rakentamasta riemukaaresta. Meidän päiviimme saakka on jäänyt jälkiä entisistä asukkaista, joita alueella oli noin 30 000 ja heistä suurin osa oli sotilaita. Näemme mm. venäläisten rakentaman **mukulakivitien ja hautausmaan**.

Ajamme kohti Kirkkonummea. Iltapäivän aikana vierailemme myös uudessa ja upeassa kirjastotalossa, **Fyyrissä**, joka on JKMM arkkitehtien luoma hieno kokonaisuus.   
Retken iltapäiväkahvit nautimme Kirkkonummen Maatilapuodilla.  
  
Noin klo 16.15 aloitamme paluumatkan ja Lohjan ABC:llä pidämme lyhyen jaloittelutauon ja oppaamme jää pois myös täällä. Takaisin Paraisilla ryhmä on noin klo 18.30 mennessä.

**Matkan hinta on 86 €/hlö** (min 25 hlön ryhmäkoko)  
  
**Hintaan sisältyy:**  
\*kuljetus  
\*koko päivän opastus Lohjalta Lohjalle  
\*Igor-museon sisäänpääsy ja opastus  
\*Hotelli Siuntion lounas  
\*iltapäiväkahvit makealla leivällä  
\*matkatoimistoalan alv  
  
**Tärkeät päivämäärät:**  
\*koko matkan viimeinen kuluton peruutuspäivä on 10.10.2024  
\*henkilömäärä ja erikoisruokavaliot tulee ilmoittaa pe 18.10.2024 mennessä. Tämä henkilömäärä toimii laskutuksen perustana.

Ystävällisin matkaterveisin,  
Kaisa Launokorpi



